

#### ประกาศองค์การบริหารส่วนตำบลตลิ่งชัน

**เรื่อง การประชาสัมพันธ์กำหนดวัน เวลา การตรวจรับงานจ้าง**

**โครงการซ่อมแซมถนนภายในตำบลตลิ่งชัน**

-------------------------------------------------------

 ด้วยองค์การบริหารส่วนตำบลตลิ่งชัน ได้ดำเนินการสอบราคาจ้างโครงการซ่อมแซมถนน ภายในตำบลตลิ่งชัน จำนวน 12 สาย เมื่อวันที่ 27 กุมภาพันธ์ 2558 และองค์การบริหารส่วนตำบลตลิ่งชัน ได้ตกลงทำสัญญาจ้างกับหจก.นพวิทย์ การโยธา โดยนายนพรัตน์ คงมีชัย เป็นผู้รับจ้างดังกล่าว เพราะเป็นผู้เสนอราคาต่ำสุด ตามสัญญาจ้างเลขที่ 3/2558 ลงวันที่ 19 มีนาคม 2558 เป็นเงิน 348,800 บาท (สามแสนสี่หมื่นแปดพันแปดร้อยบาทถ้วน) โดยกำหนดแล้วเสร็จภายในวันที่ 18 พฤษภาคม 2558 นั้น

 บัดนี้ ผู้รับจ้างได้ส่งมอบงานจ้าง ในวันที่ 30 มีนาคม 2558 และประธานคณะกรรมการตรวจงานจ้างได้นัดคณะกรรมการตรวจรับงานจ้างดังกล่าว เพื่อทำการตรวจรับงานจ้าง ในวันที่ 31 มีนาคม 2558 เวลา 11.00 น. ณ สถานที่ก่อสร้าง ดังนั้นองค์การบริหารส่วนตำบลตลิ่งชัน จึงขอประชาสัมพันธ์ให้ประชาชนทั่วไปทราบและเข้าร่วมตรวจสอบการตรวจรับงานจ้างดังกล่าวต่อไป

 จึงขอประชาสัมพันธ์ประกาศให้ทราบโดยทั่วกัน

 ประกาศ ณ วันที่ 30 เดือน มีนาคม พ.ศ. 2558

 ชัยวุฒิ แก้วอย่างดี

 (นายชัยวุฒิ แก้วอย่างดี)

 นายกองค์การบริหารส่วนตำบลตลิ่งชัน